CELEX: C2005/193/18
Language: sl
Date: 2005-08-06 00:00:00
Title: Zadeva C-217/05: Predlog za sprejem predhodne odločbe na podlagi sklepa Tribunal Supremo z dne 3. marca 2005 v zadevi ki poteka med Confederación Española de Empresarios de Estaciones de Servicio in Compañía Española de Petróleos, S.A.

6.8.2005   
            
            
               SL
            
            
               Uradni list Evropske unije
            
            
               C 193/10
            
         Predlog za sprejem predhodne odločbe na podlagi sklepa Tribunal Supremo z dne 3. marca 2005 v zadevi ki poteka med Confederación Española de Empresarios de Estaciones de Servicio in Compañía Española de Petróleos, S.A.
   (Zadeva C-217/05)
   (2005/C 193/18)
   Jezik postopka: španščina
   Tribunal Supremo je s sklepom z dne 3. marca 2005 v zadevi ki poteka med Confederación Española de Empresarios de Estaciones de Servicio in Compañía Española de Petróleos, S.A., ki ga je sodno tajništvo Sodišča prejelo dne 17. maja 2005, Sodišču Evropskih skupnosti predložil predlog za sprejem predhodne odločbe.
   Tribunal Supremo Sodišču predlaga, naj odloči o naslednjem vprašanju:
   Ali je treba člene od 10 do 13 Uredbe Komisije (EGS) št. 1984/83 (1) z dne 22. junija 1983 o uporabi člena 85(3) (postal člen 81) Pogodbe za skupine sporazumov o izključni nabavi razlagati tako, da zajemajo pogodbe o izključni distribuciji goriv za motorna vozila in drugih goriv, ki se običajno opredelijo za komisijske pogodbe ali pogodbe o trgovskem zastopanju in ki vsebujejo naslednje klavzule?
   
               A)
            
            
               Imetnik bencinskega servisa se zaveže, da bo gorivo za motorna vozila in drugo gorivo dobavitelja prodal izključno v skladu z maloprodajnimi cenami, prodajnimi pogoji in načini prodaje, ki jih določa dobavitelj.
            
         
               B)
            
            
               Imetnik bencinskega servisa prevzame tveganje povezano s proizvodi, takoj ko jih od dobavitelja prejme v rezervoarjih na bencinskem servisu.
            
         
               C)
            
            
               Imetnik po prejemu proizvodov prevzame obveznost, da jih bo hranil v pogojih, ki so potrebni za preprečitev izgub ali poslabšanja in, glede na okoliščine primera, odgovarja tako dobavitelju kot tudi tretjim osebam za kakršnokoli izgubo, onesnaženje, ali pomešanje, do katerega lahko pride pri proizvodih in za vsako škodo, ki iz tega nastane.
            
         
               D)
            
            
               Imetnik bencinskega servisa mora dobavitelju plačati gorivo za motorna vozila in drugega goriva v devetih (9) dneh od dneva njegove dobave bencinskemu servisu.
            
         
      (1)  UL L 173, 30.6.1983, str. 5; EE 08/02, str. 114